কখনো সীমান্তে কাঁটাতার ঘেঁষে সেনা টহল, কখনো বিপুল পরিমাণ সীমান্তরক্ষী বাহিনী-বিজিপি মোতায়েন, আবার কখনো মিয়ানমারের নাটালা বাহিনী তুমব্রু সীমান্তে সশস্ত্র অবস্থান নিচ্ছে। মদ্যপ অবস্থায় রোহিঙ্গাদের ঝুপড়িতে বিভিন্ন ধরনের বস্তু নিক্ষেপ করছে। তুমব্রু সীমান্তের জিরো পয়েন্টে অবস্থিত রোহিঙ্গাদের ভয় প্রদর্শন করে সরিয়ে নিতেই মূলত এই আচরণ করছে তারা। মিয়ানমারের এই আচরণে বাংলাদেশ-মিয়ানমার উভয় সীমান্তে থমথমে অবস্থা বিরাজ করছে।